b"\n_START_ARTICLE_\nElvis Presley\n_START_SECTION_\nRojstvo in prvi za\xc4\x8detki\n_START_PARAGRAPH_\n8. januarja 1935 v Tupelu sta se Gladys in Vernonu Presley rodila enojaj\xc4\x8dna dvoj\xc4\x8dka. Eden izmed njiju - Jesse Garon Presley se je rodil mrtvorojen. Drugi dvoj\xc4\x8dek - Elvis Aaron Presley je tako ostal edini otrok in je bil tako razvajen, kolikor je dopu\xc5\xa1\xc4\x8dal dru\xc5\xbeinski prora\xc4\x8dun._NEWLINE_Odra\xc5\xa1\xc4\x8dajo\xc4\x8di Elvis je v\xc4\x8dasih s star\xc5\xa1i pel na raznih taborih, obletnicah in cerkvenih shodih, vendar so sodelovali le pri zborovskem petju, ne pa kot \xc2\xbbpriljubljen trio\xc2\xab\xc2\xa0ali v cerkvenih zborih, kot je ve\xc4\x8dkrat zapisano v raznih revijah in \xc2\xbbbiografijah\xc2\xab. Elvis si je za\xc5\xbeelel kolo, vendar so si njegovi star\xc5\xa1i lahko privo\xc5\xa1\xc4\x8dili le kitaro, ki jo je tako dobil za svoj enajsti rojstni dan. V naslednjih mesecih se je Elvis sam nau\xc4\x8dil igrati kitaro, ob majhni pomo\xc4\x8di stricev Johnnya Smitha in Vestra Presleya, ki sta mu pokazala precej prijemov. Zaradi slabih \xc5\xbeivljenjskih razmer in primanjkovanja denarja pa so leta 1948, ko je bil Elvis star 13 let, zapustili Tupelo in se preselili v Memphis, kjer je Elvis nadaljeval svoje \xc5\xa1olanje._NEWLINE_Izmed vseh de\xc4\x8dkov je bil \xc5\xbee navzven druga\xc4\x8den. Imel je dolge lase in zalizce, nosil je kri\xc4\x8de\xc4\x8da obla\xc4\x8dila, ro\xc5\xbenata in \xc4\x8drna. Z rugbyjem, pri\xc4\x8desko in na\xc4\x8dinom obla\xc4\x8denja si je Elvis razvijal osebnost, po\xc4\x8dasi gradil samozavest, ob\xc4\x8dutek lastne varnosti. Vseeno je ostal plah, za\xc4\x8duda pa je bil najbolj zadr\xc5\xbean v svoji glasbi. Kadar je bilo treba zapeti za prijatelje, na kitari odbrenkati nekaj akordov, ki jih je znal, se Elvis ni ni\xc4\x8d obotavljal, toda kadar je \xc5\xa1lo za nastopanje pred kom drugim, se je umaknil. \xc5\xa0ele ko je Mildred Scrivener, u\xc4\x8diteljica zgodovine na Humesovi srednji \xc5\xa1oli, Elvisa uvrstila na \xc5\xa1olsko zabavno prireditev, se je za\xc4\x8del otresati boje\xc4\x8dnosti. Junija 1953 je Elvis maturiral na Humesu in za\xc4\x8del iskati kakr\xc5\xa1enkoli posel. Poleti 1953 je za\xc4\x8del delati v tovarni drobnega orodja - to je bilo ro\xc4\x8dno delo, nato pa je oddal pro\xc5\xa1njo za slu\xc5\xbebo pri elektri\xc4\x8dni dru\xc5\xbebi Crown in jo tudi dobil._NEWLINE_Leta 1954 je potrkal na vrata studia Sama Phillipsa, da bi za mamin rojstni dan posnel plo\xc5\xa1\xc4\x8do. Ker je bila \xc4\x8drnska vokalna skupina The Ink Spots ena izmed Elvisovih najljub\xc5\xa1ih, je na plo\xc5\xa1\xc4\x8do posnel eno izmed njenih pesmi - \xc2\xbbMy Happines\xc2\xab, druga pesem pa je bila \xc2\xbbThat's When Your Heartaches Begin.\xc2\xab Elvis je posnel \xc5\xa1e drugo plo\xc5\xa1\xc4\x8do na kateri sta bili pesmi \xc2\xbbCasual Love\xc2\xab\xc2\xa0in \xc2\xbbI'll Never Stand in Your Way\xc2\xab\xc2\xa0(country pesem). Sam je poklical lokalna glasbenika Scottya Moora, enaindvajsetletnega kitarista in basista Billa Blacka. \xc4\x8ceprav nad glasbo nista bila zelo navdu\xc5\xa1ena, so na\xc4\x8drtovali snemanje. Prva stvar, ki je \xc5\xa1la na trak je bila \xc2\xbbI Love You Because\xc2\xab\xc2\xa0in \xc2\xbbThat's All Right Mama. Elvisova druga plo\xc5\xa1\xc4\x8da je iz\xc5\xa1la v \xc4\x8dasu, ko je podpisal pogodbo z Bobom Nealom, januarja 1955. Bob Neal naj bi urejal vse Elvisove nastope, bil pa je tudi njegov mened\xc5\xbeer. Na plo\xc5\xa1\xc4\x8di je bila pesem \xc2\xbbGood Rockin'Tonight\xc2\xab, na hrbtni strani pa \xc2\xbbI Don't Care, if the Sun Dont't Shine\xc2\xab. Pod vodstvom Boba Neala se je za\xc4\x8del razvoj._NEWLINE_Elvis, Scotty in Bill - takrat so jih za\xc4\x8deli napovedovati kot Blue Moon Boys - so v bistvu imeli enake nastope kot prej, vendar pa so igrali bolj pogosto. Na 3. plo\xc5\xa1\xc4\x8di sta bili posneti pesmi \xc2\xbbMilskov Blues Boogie\xc2\xab\xc2\xa0(bluesovska balada) in \xc2\xbbYou're a Heartbreaker\xc2\xab\xc2\xa0(hribovska pesem, ki so ji dodali rockerski ritem), vendar je \xc5\xa1la ta plo\xc5\xa1\xc4\x8da slabo v promet. Medtem, ko je bil Elvis na turneji, ki jo je za\xc4\x8del 1. maja 1954 v New Orleansu in jo nadaljeval v Louisiani, Alabami, Floridi, Georgii, Virginiji in Tennesseeju ter 20. maja kon\xc4\x8dali v Chattanoogi, je iz\xc5\xa1la 4. plo\xc5\xa1\xc4\x8da s pesmima \xc2\xbbBaby, Let's Play House\xc2\xab\xc2\xa0(bluesovska pesem), ki je vpeljala kolcajo\xc4\x8di goltni stil, po katerem je Elvis postal znan, ter pesem \xc2\xbbI'am Left, You're Right, She's gone\xc2\xab. Ko si je \xc4\x8detrta plo\xc5\xa1\xc4\x8da utirala pot proti vrhu lestvic, je iz\xc5\xa1la peta Elvisova plo\xc5\xa1\xc4\x8da, zadnja, ki so jo izdali pri Sun Records. Na njej je bila pesem \xc2\xbbMystery Train\xc2\xab\xc2\xa0- pesem, ki sta jo napisala Sam Phillips in \xc4\x8drnski pevec bluesa Little Junior Parker. Na drugi strani plo\xc5\xa1\xc4\x8de pa je bila \xc2\xbbI Forgot to Remember to Forget\xc2\xab._NEWLINE_Prva zbirka - obsegala naj bi besedila in note pesmi, je bila pripravljena na izid 10. decembra. Izdala jo je dru\xc5\xbeba Hill and Range. Glede na to, da je bil leta 1954 Elvis 8. najbolj obetavni country umetnik, je bil 1955. leta 1. Prav poseben pa je bil tudi njegov na\xc4\x8din plesa. Ko je Scotty zaigral prve tone na kitari, so Elvisove noge za\xc4\x8dele poskakovati in se zvijati. Elvis je tolkel s palcem obratni ritem po svoji kitari, uporabljal jo je samo kot pripomo\xc4\x8dek in skorajda ni igral nanjo. Suval je z boki, noge je premikal nekako tako, da je bilo videti kot me\xc5\xa1anica hitrega shuffla in charlestonskega koraka. Posmehnil se je, spustil veke in ukrivil levi ustni koti\xc4\x8dek. Uporabil je \xc4\x8disto vse telesne trike, ki se jih je bil domislil v \xc5\xa1estnajstih mesecih po izidu prve plo\xc5\xa1\xc4\x8de. Triki so bili zaradi stalnega ponavljanja izpiljeni, vendar \xc5\xa1e vedno naravni in spontani. Televizijsko ob\xc4\x8dinstvo ni \xc5\xa1e nikoli videlo \xc4\x8desa tak\xc5\xa1nega. Na prvi album (LP, velika plo\xc5\xa1\xc4\x8da) je Elvis posnel svojih 12 uspe\xc5\xa1nic: \xc2\xbbBlue Suede Shoes\xc2\xab, \xc2\xbbHeartbreak Hotel\xc2\xab, \xc2\xbbI Got a Woman\xc2\xab, \xc2\xbbTutti Frutti\xc2\xab, \xc2\xbbMoney Honey\xc2\xab, \xc2\xbbI'm Counting on You\xc2\xab, \xc2\xbbHappy Whistler\xc2\xab, \xc2\xbbBlue Moon\xc2\xab, \xc2\xbbYoust Because\xc2\xab, \xc2\xbbI'll Never Let You Go\xc2\xab\xc2\xa0in \xc2\xbbI Love You Because\xc2\xab.\n_START_SECTION_\nFilm\n_START_PARAGRAPH_\nV \xc5\xa1estdesetih letih pa je Elvis uspel tudi v filmih, saj je pel in igral v dveh do treh letno. Elvis je za\xc4\x8del igrati v svojem prvem filmu Love Me Tender 22. avgusta 1957. Pesem \xc2\xbbLove Me Tender\xc2\xab, ki jo je pel Elvis, je bila tudi naslovna pesem tega filma. Elvisov drugi album je iz\xc5\xa1el oktobra, vseboval pa je zbirko dvanajstih pesmi, ki so bile pribli\xc5\xbeno tak\xc5\xa1ne, kot tiste na prvem LP-ju (\xc2\xbbSo Glad You're Mine\xc2\xab, \xc2\xbbHow the World Treating You\xc2\xab, \xc2\xbbOld Shep\xc2\xab, \xc2\xbbReady Teddy\xc2\xab, \xc2\xbbRip It Up\xc2\xab, \xc2\xbbLong Tall Sally\xc2\xab, \xc2\xbbLove Me\xc2\xab\xc2\xa0\xe2\x80\xa6)._NEWLINE_Elvis se je za\xc4\x8del med po\xc4\x8ditni\xc5\xa1kimi meseci v studiu Paramount Pictures pripravljati na svojo drugo filmsko vlogo. \xc5\xa0lo je za film Loving You, prvi film, ki ga je z Elvisom posnel Hal Wallis (potem jih je \xc5\xa1e 8). V Loving You je bilo 7 pesmi, dovolj za eno stran albuma, ki ga je Elvis izdal leta 1957. 1. maja 1957 se je Elvis prikazal v studiu M-G-M v Culver Cityju, zunaj Los Angelesa, kjer naj bi za\xc4\x8del snemanje za izredno uspe\xc5\xa1en film Jailhouse Rock._NEWLINE_Kadar Elvis ni snemal plo\xc5\xa1\xc4\x8d ali filmov in koncentriral, je igral ragbi. To je bilo eno njegovih najljub\xc5\xa1ih sredstev, s katerim je pozabil na pritiske, ki jih je do\xc5\xbeivljal med kariero, tisti, s katerimi je igral, pa so bili po navadi njegovi stari pajda\xc5\xa1i s srednje \xc5\xa1ole in prijatelji, ki si jih je pridobil v Hollywoodu._NEWLINE_Na de\xc5\xbeevno, hladno jutro, 24. marca 1957 je Elvis prispel v Memphi\xc5\xa1ki urad za vpoklic. Zaradi vojske so mu ostrigli lase ter zalizce. Obravnavali so ga enako kot ostale vojake. RCA je izdala \xc5\xa1e 2 plo\xc5\xa1\xc4\x8di, leta 1960 - kmalu, ko je Elvis februarja od\xc5\xa1el od vojakov. Ena izmed njiju se je imenovala Elvis' Golden Records, druga, 21. njegova mala plo\xc5\xa1\xc4\x8da pa \xc2\xbbWear My Ring Around Your Neck\xc2\xab\xc2\xa0in \xc2\xbbDoncha' Think It's Time\xc2\xab. 14. avgusta 1958 je Elvisu zaradi sr\xc4\x8dnega napada umrla 46-letna mati._NEWLINE_Izdal je \xc5\xa1e veliko plo\xc5\xa1\xc4\x8d in albumov, kot so: For LP Fans Only, Elvis is Back, It's Now or Never, Hand in Mine, Bilboard \xe2\x80\xa6 Poleg tega pa je osvojil v karateju tudi \xc4\x8drni pas 2. stopnje. Elvis je spoznal Priscillo Beaulieu, ki je bila h\xc4\x8di ameri\xc5\xa1kega letalskega kapitana. Elvis in Priscilla sta se poro\xc4\x8dila v Las Vegasu, 1967. leta, 9 mesecev po poroki pa se jima je rodila Lisa Marie._NEWLINE_Elvis je v 70. letih imel ve\xc4\x8djo skupino, imenovano TCB (Taking Care of Business). Sestavljali so jo James Burton (solo kitara), John Wilkinson (ritem kitara), Jerry Scheff (bas kitara), Gled D. Hardin (klavir), David Briggs (elektri\xc4\x8dni piano 1975\xe2\x80\x931977), Ronnie Tutt (bobni) ter Charlie Hodge (osebni pomo\xc4\x8dnik, vokal) in orkester Joeja Guercie.\n_START_SECTION_\nSmrt\n_START_PARAGRAPH_\nLeta 1977 je umrl zaradi sr\xc4\x8dnega napada, ki je bil posledica nezmernega na\xc4\x8dina \xc5\xbeivljenja. Vzrok smrti je razkrila tudi televizija Discovery Channel, ki je dokazala prisotnost mo\xc4\x8dnih po\xc5\xbeivil v Elvisovi krvi. Elvis fizi\xc4\x8dno ni bil sposoben prenesti tolik\xc5\xa1nega \xc5\xa1tevila nastopov, zato je bil prisiljen v to razvado. To je samo pospe\xc5\xa1ilo njegov sr\xc4\x8dni napad ._NEWLINE_Njegov dom v Gracelandu je postal sveti\xc5\xa1\xc4\x8de za milijone obiskovalcev z vsega sveta."